Рихард Демел
Нощ

Превод от немски: Венцеслав Константинов, —

chitanka.info

Щом полята притъмнеят,

Виждат по-добре очите;

Тук-таме звезди светлеят,

Пеят призивно щурците.

Всеки звук е по-наситен,

Всичко става по-различно,

Небосводът е по-китен,

Всеки връх блести магично.

Не долавяш сред гората

Как денят, към мрак понесен,

Се изтръгва от тъмата.

И внезапно си потресен.

1878

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.